als_Latn dik_Latn nus_Latn
Asport- Mesfushori 20 vjeçar shkodran Edon Hasani do t’i bashkohet skuadrës bullgare Liteks Lovech me të cilën luan edhe shkodrani tjetër Armando Vajushi.
Lajmi bëhet i ditur nga burime pranë lojtarit. Ai ka disa ditë që ka udhëtuar drejt Bullgarisë për t’u provuar fillimisht tek kjo skuadër. Paraqitja e tij thuhet të ketë qenë e mirë dhe drejtuesit e klubit bullgar kanë kërkuar menjëherë të firmosin me lojtarin aq më tepër që ai e ka koston zero pas marrjes së lejekalimit në parametrat zero nga Vllaznia. Sot për rrjedhojë ka ardhur edhe firma në kontratë.
Fakti që për Vajushin, një tjetër lojtar i dalë nga Akademia e këtij klubi, Liteksi ka paguar plot 100 mijë euro, ka bërë që bullgarët të mos hezitojnë ta marrin shkodranin në kushte të tilla. Pak ditë më parë vetë Hasani deklaroi se është në pritje të menaxherit të tij Sokol Haxhia që ka mbërritur sot në Bullgari dhe ka firmosur kontratën me Liteksin. Hasani u largua pas disa problemeve tek klubi shkodran teksa nuk pranoi të firmoste edhe për dy vite të tjera me të dhe për rrjedhojë u la i lirë. Nga kjo mund të përfitojë Liteksi që ka hedhur sytë tek futbollistët e rinj shqiptarë
/shkodrasport/
You must be logged in to post a comment Login
als_Latn als_Latn als_Latn mlt_Latn eng_Latn